Diari Oficial de la Generalitat Valenciana


Sumari del DOGV 7062, del 08-07-2013 (2013/6942)

Notificació de la sentència dictada en el procediment ordinari número 497/2011.
-------------------------------------------------------------------------------

### Dades del document

Número de DOGV
:   7062

Data del DOGV
:   08-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6942


Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Notificació de la sentència dictada en el procediment ordinari número 497/2011. [2013/6942]  
Notificació de la sentència dictada en el procediment ordinari número 497/2011, de data 24 de juny de 2013.  
Nieves Martín Rincón, secretària judicial del Jutjat de Primera Instància número 2 d'Alcoi (Alacant), mitjançant este edicte faig saber que en este Jutjat se seguix el procediment seguit a instàncies de Yolanda Ferrando Rovira, Josefa Inmaculada Rovira Cañes i Manuel Antonio Ferrando Fenollar contra Josefa Domínguez Cebriá, difunta, la seua herència jacent i qualsevol tercer que puga tindre interés en la causa, declarats en rebel·lia, en el qual s'ha dictat la sentència número 102/2013, la dispositiva literal de la qual és la següent:  
«Dispositiva  
Estime íntegrament la demanda interposada per la representació processal de Yolanda Ferrando Rovira, Josefa Inmaculada Rovira Cañes i Manuel Antonio Ferrando Fenollar contra Josefa Domínguez Cebriá, difunta, la seua herència jacent i qualsevol tercer que puga tindre interés en la causa, declarats en rebel·lia, i declare que:   
  
a) Yolanda Ferrando Rovira ha adquirit per prescripció adquisitiva a favor seu la nua propietat de la finca número 21 del municipi d'Almudaina, inscrita en el Registre de la Propietat de Cocentaina, al tom 24, llibre 1, foli 76, i Manuel Ferrando Fenollar i Josefa Inmaculada Rovira Cañes l'usdefruit vitalici sobre el mateix bé.  
b) Com a conseqüència d'això anterior, ordene la immatriculació de la finca i la inscripció del domini i del dret d'usdefruit en el Registre de la Propietat a favor de Yolanda Ferrando Rovira, respecte del domini i nua propietat, i de Manuel Ferrando Fenollar i Josefa Inmaculada Rovira Cañes, pel que fa a l'usdefruit vitalici.   
Les costes d'este procediment s'imposen a les parts demandades.   
  
Notifiqueu esta resolució a les parts, i feu-los saber que no és ferma i que s'hi pot interposar un recurs d'apel·lació davant d'este Jutjat en 20 dies des de la notificació.  
Impugnació: mitjançant un recurs d'apel·lació davant de l'Audiència Provincial d'Alacant (art. 455 LECn). El recurs s'interposarà per mitjà d'un escrit presentat en este Jutjat en el termini de 20 dies hàbils comptadors des de l'endemà de la notificació. De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució cal constituir un dipòsit de 50 euros, que se li tornarà només en el cas que el recurs siga estimat. El dipòsit s'ha de constituir ingressant la quantitat esmentada en el banc Banesto, en el compte corresponent a este expedient (0088 6905 VL EEEE AA) i s'ha d'indicar, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'indicarà en el camp «Concepte» el número de compte, el codi i la data en la forma exposada en el paràgraf anterior.   
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Esta és la meua sentència, que pronuncie, mane i firme».  
Atés que es desconeix el domicili o residència actuals de la part demandada, la secretària, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació del present edicte per a portar a efecte la diligència de notificació a Josefa Domínguez Cebriá, difunta, la seua herència jacent i qualsevol tercer que puga tindre interés en la causa.  
  
Alcoi, 24 de maig de 2013.- La secretària judicial: Nieves Martín Rincón.